Jimmy Carter wou Mbeki bydamJimmy Carter, voormalige president van Amerika Voormalige president Jimmy Carter van Amerika het voormalige president Thabo Mbeki glo byna met die vuis bygedam oor MIV/Vigs-behandeling in die land, het die Sunday Times berig. “Die eerste keer wat ek Kaapstad besoek het, het ek byna die president van Suid-Afrika, Thabo Mbeki, bygedam, omdat hy geweier het dat Vigs behandel word,” het Carter aan die koerant gesê. Carter sê Manto Tshabalala-Msimang, voormalige minister van gesondheid, het by Mbeki gestaan. “Dit is die naaste wat ek nog ooit gekom het aan ŉ vuisgeveg met ŉ staatshoof.” Carter sê hy en Bill Gates snr. het Mbeki probeer oorreed om ten minste antiretrovirale behandeling aan swanger vroue met Vigs te bied, “maar Mbeki was daarteen”. Carter was Amerika se 39ste president tussen 1977 en 1981. -SAPA